b'\n_START_ARTICLE_\nJavni prostor\n_START_PARAGRAPH_\nJavni prostor je prostor, dostopen vsem, v katerem se odvijajo dru\xc5\xbebeni procesi in javno \xc5\xbeivljenje. Trg, ulica, park so najbolj zna\xc4\x8dilni primeri odprtega javnega prostora, medtem ko je javna knji\xc5\xbenica primer notranjega javnega prostor._NEWLINE_Je prostor politi\xc4\x8dnega, dru\xc5\xbebenega, ekonomskega \xc5\xbeivljenja in tako igra klju\xc4\x8dno vlogo v tvorjenju dru\xc5\xbebe, in je kot tak samoorganiziran javni servis ljudi, kjer se izmenjujejo ideje in izku\xc5\xa1nje ter oblikujejo vrednote.\n_START_SECTION_\nPosameznik in javni prostor\n_START_PARAGRAPH_\nJavni prostor omogo\xc4\x8da udejstvovanje v javni sferi \xc5\xbeivljenja, ki jo izpostavlja Hannah Arendt v svojem delu Vita Activa. Opredeli jo kot sfero politi\xc4\x8dnega delovanja \xc4\x8dloveka in predstavlja temelj realnosti zasebne sfere posameznika. Ob\xc4\x8dutja in misli posameznika poprimejo realnost \xc5\xa1ele, ko se soo\xc4\x8dijo z javnostjo oz. se artikulirajo. Prisotnost drugih, ki nekaj dojamejo enako, nam zagotavlja realnost sveta in nas samih.\n_START_SECTION_\nProblematika javnega prostora\n_START_PARAGRAPH_\nTako kot dru\xc5\xbeba se javni prostor, kot temelj dru\xc5\xbebenosti stalno soo\xc4\x8da s problemi. Nekdaj je javni prostor obvladovala cerkvena oblast, danes pa najve\xc4\x8dje gro\xc5\xbenje predstavlja sistem neoliberalne politike, ki individualizira in s tem razkraja dru\xc5\xbebo in si podreja javni prostor zavoljo tr\xc5\xbeenja. Posledice so vidne tako v pomanjkanju interesa ljudi po uporabi javnega prostora, kot tudi pomanjkanju sredstev namenjenih na\xc4\x8drtovanju javnega prostora ter v izgradnji navideznih javnih prostorov. Primer tak\xc5\xa1nih prostorov so nakupovalna sredi\xc5\xa1\xc4\x8da, kjer gre za podtikanje navideznega javnega prostora posamezniku, z namenom spodbujanja potro\xc5\xa1nje. Zaenkrat se zdi, da instrumentalna tr\xc5\xbena logika subtilno instrumentalizira odprte javne prostore. Odprtost je v teh primerih zgolj marketin\xc5\xa1ka poteza.'